Nekropola Mramorje Gornji Studenci
<s>Nekropola sa stećcima Mramorje Gornji Studenci, opština Ljubuški, Bosna i Hercegovina.</s><s>Nekropola je i nacionalni spomenik Bosne i Hercegovine.</s>

<s>Lokacija 
Nalazi se na nadmorskoj visini od 63 metara, uz savremeno rimokatoličko groblje u selu Gornji Studenci, udaljenom oko 5 km vazdušne linije od Ljubuškog, u pravcu jugoistoka.</s>

<s>Historija 
U okolini Ljubuškog, na 7 nekropola registrovano je 214 stećaka, od čega 176 opisanih: ploča 88, sanduka 78, sanduka s postoljem 1, sljemenaka 9. Nije opisano 48 primjeraka.</s><s>Od 176 opisanih nadgrobnih spomenika, polovina je ploča, polovina sanduka, dok je sarkofaga relativno malo, ali su umjetnički kvalitetnije ukrašeni od ostalih.</s><s>Od 176 primjeraka 81 je ukrašenih, od toga 33 sa simbolom krsta, što je do izražaja došlo naročito u Gornjim Studencima.</s><s>Ukrasni motivi na nekropolama sa stećcima ljubuškog kraja su sljedeći: motiv štita sa mačem, simbol kamenice, ljudske figure s antropomorfnim ukrasom, tordirano uže i trake, polumjesec, rozete, vitice trolista, kolo, motiv spirale, scene lova, simbol sokolova i turnir.</s><s>Na ovom području bilo je aktivno više klesarskih radionica kao nosioca različitih uticaja.</s><s>Nije ista škola majstora koji su radili spomenike na nekropoli u Gornjim Studencima i onih koji su radili na nekropoli u Bijači, Zvirićima i Pržinama</s>

<s>Opis  
U Gornjim Studencima bilo je 44 ploča, 25 sanduka, 4 sljemenjaka i 1 sanduk s postoljem.</s><s>Izuzetno lijep primjerak predstavlja sanduk (broj 28) visine 90 cm čija je gornja površina isklesana u vidu triju stepenica visine 4 i 5 cm, s komplikovanim krstom na gornjoj stepenici.</s><s>Izrada stećaka na ovoj nekropoli ukazuje da su brižljivije izrađeni primjerci pripadali bogatijem društvenom sloju, a pojedine su ih porodice postavljale po grupama, odnosno prema srodstvu.</s>

<s>Literatura 
 Marko Vego, Srednjevjekovni nadgrobni spomenici BiH, Ljubuški, Sarajevo, 1954.</s><s>Desanka Kovačević-Kojić, Gradska naselja srednjovjekovne bosanske države, Veselin Masleša, Sarajevo, 1978.</s><s>Hazim Šabanović, Bosanski pašaluk, postanak i upravna podjela, Svjetlost, Sarajevo,
 
 Šefik Bešlagić, Sarajevo: “Veselin Masleša“, 1982.</s><s>STEĆCI – KULTURA I UMJETNOST
 Šefik Bešlagić, Sarajevo: Veselin Masleša, 1971.</s><s>STEĆCI, KATALOŠKO-TOPOGRAFSKI PREGLED</s>

<s>Reference</s>

<s>Nacionalni spomenici u Ljubuškom
Ljubuški</s>

